**LĒMUMS**

Liepājā

|  |  |
| --- | --- |
| 2024. gada 22. februārī | Nr.39/2  (prot. Nr.2, 7.§) |

Par pašvaldību savstarpējiem norēķiniem

par izglītības iestāžu sniegtajiem

pakalpojumiem 2024. gadā

Pamatojoties uz Pašvaldību likuma 4. panta pirmās daļas 4. punktu, 10. panta pirmās daļas pirmo teikumu, Ministru kabineta 2016. gada 28. jūnija noteikumiem Nr.418 “Kārtība, kādā veicami pašvaldību savstarpējie norēķini par izglītības iestāžu sniegtajiem pakalpojumiem” un Liepājas valstspilsētas pašvaldības domes 2023. gada 21. decembra saistošajiem noteikumiem Nr.22 “Par Liepājas valstspilsētas pašvaldības budžetu 2024. gadam”, izskatot Liepājas valstspilsētas pašvaldības domes pastāvīgās Izglītības, kultūras un sporta komitejas 2024. gada 15. februāra lēmumu (sēdes protokols Nr.2) un pastāvīgās Finanšu komitejas 2024. gada 15. februāra lēmumu (sēdes protokols Nr.2), Liepājas valstspilsētas pašvaldības dome **nolemj:**

1. Apstiprināt viena izglītojamā izmaksas mēnesī Liepājas valstspilsētas pašvaldības izglītības iestādēs no 2024. gada 1. janvāra:

1.1. vispārējās izglītības iestādēs saskaņā ar 1. pielikumu;

1.2. pirmsskolas izglītības iestādēs saskaņā ar 2. pielikumu.

2. Atzīt par spēku zaudējušu Liepājas valstspilsētas pašvaldības domes 2023. gada 19. oktobra lēmumu Nr.345/11 “Par pašvaldību savstarpējiem norēķiniem par izglītības iestāžu sniegtajiem pakalpojumiem 2023. gadā”.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Liepājas Izglītības pārvaldei, Finanšu pārvaldei, Sabiedrisko attiecību un mārketinga daļai | |